  Анжелика Тихонова корреспондент 2020-тӥ арын Удмуртие 360 сюрслэсь трос туристъёс вуылӥзы. Со сярысь Кун Кенешлэн президиумезлэн ёзчиосыныз кенешонын элькунысь экономикая министр Михаил Тумин вераз, ивортӥз улосвыл парламентлэн пресс-службаез. Министр пусйиз, пандемия туризм удыс вылын оглом зол шӧдӥськиз ке но, калык пӧлын кунпуш туризмлэн кулэлыкез йылӥз. Туризмъя азьпал радэ Дэри ёрос потӥз, со 87 сюрс пала куноосты пумитаз. Кыкетӥ интыын Вотка кар – 70 сюрс пала туристъёс вуылӥзы. Куинетӥ интыын Шаркан ёрос, отын 32 сюрслэсь трос адямиез куноятӥзы. Туризм удысын бадӟым луонлыкъёссэс Сарапул но Глаз ёрос но возьматӥзы Туннэ нуналлы элькунамы туризмъя 221 маршрутъёс ужало. 2021-тӥ ар кутсконлы шаерамы куноос понна 234 ужрадъёс ортчытӥзы, тросэз соос пӧлысь онлайн амалэн радъяськизы.  3-тӥ пӧсьтолэзе Шаркан ёросысь Быгы гуртын финн-угор сиён-юонъя VII «Быг-Быг» калыккуспо фестиваль ортчоз.  Тегъёс: Туризм Удмуртия Дэри экономикаяминистерство Удмуртиысьтуризм  